Diari Oficial de la Generalitat Valenciana


Sumari del DOGV 9303, del 22-03-2022 (2022/2184)

RESOLUCIÓ de 14 de març de 2022, de la Direcció General de Funció Pública, per la qual es convoquen borses d'ocupació temporal específiques per al nomenament de personal funcionari interí i/o nomenament provisional per millora d'ocupació en llocs de treball adscrits al cos A1-32 (A1-08-02, Llei 4/2021), vinculats al desenvolupament de projectes d'investigació de l'Institut Valencià d'Investigacions Agràries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9303

Data del DOGV
:   22-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2184


Data del document
:   14-03-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 14 de març de 2022, de la Direcció General de Funció Pública, per la qual es convoquen borses d'ocupació temporal específiques per al nomenament de personal funcionari interí i/o nomenament provisional per millora d'ocupació en llocs de treball adscrits al cos A1-32 (A1-08-02, Llei 4/2021), vinculats al desenvolupament de projectes d'investigació de l'Institut Valencià d'Investigacions Agràries. [2022/2184]  
  
  
L'article 34.5 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, preveu que puguen constituir-se borses pel sistema de proves selectives o baremació de mèrits.  
  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses de treball temporal per a proveir provisionalment llocs de treball de l'administració de la Generalitat, disposa, en el seu article 1, que té per objecte regular la constitució i funcionament de les borses d'ocupació per a l'acompliment provisional de llocs de treball, per mitjà del nomenament de personal funcionari, contractació laboral temporal o nomenament provisional per millora d'ocupació, segons corresponga per la naturalesa jurídica funcionarial o laboral dels llocs que es pretenguen cobrir i l'aspirant seleccionat.  
  
L'article 4.1.b.3r de l'esmentada ordre disposa que podran constituir-se borses d'ocupació temporal resultants d'una convocatòria pública, específica i extraordinària de la direcció general competent en matèria de funció pública, per mitjà de la realització de proves selectives o pel sistema de baremació de mèrits i experiència, «quan s'haja d'atendre la cobertura de llocs de treball amb requisits específics o addicionals derivats de la seua classificació o de la normativa [...], o quan es tracte de la cobertura de llocs de personal investigador». Al seu torn, l'article 4.3 especifica el contingut mínim que hauran de tindre aquestes convocatòries de borses.  
Els llocs objecte d'aquesta convocatòria estan vinculats al desenvolupament de projectes d'investigació en l'Institut Valencià d'Investigacions Agràries (d'ara endavant IVIA) que tenen un marc temporal definit en la seua resolució de concessió. Aquests projectes s'obtenen en competència amb altres entitats o altres grups d'investigació en virtut de la seua qualitat científica, derivada tant de la mateixa proposta de treball (memòria d'activitats a desenvolupar, mitjans, cronograma, explotació dels resultats, etc.), com dels mèrits de la persona que assumeix el rol investigador principal o coordinadora del projecte, així com del grup que fa la proposta.  
L'exercici de les tasques atribuïdes al personal de suport en aquests projectes d'investigació requereix una idoneïtat a raó dels projectes a desenvolupar. A això, cal afegir que els llocs han de ser coberts en un termini raonable per a l'execució del projecte d'investigació, que té uns límits temporals concrets i precisos i sovint depenen de l'activitat i cicles biològics dels éssers vius (plantes, animals, fongs, bacteris, etc.) amb els quals es treballa. Un retard en el començament d'un projecte pot ajornar els resultats més d'un any a causa de l'estacionalitat dels esmentats cicles naturals. A més, aquests projectes solen ser coordinats amb altres institucions i, per tant, les tasques específiques han de fer-se a temps per a no interferir en l'activitat d'altres organismes.  
  
Aquests llocs satisfan les particularitats establides en la Llei 4/2021, de 16 d'abril, de la Generalitat, de la funció pública valenciana, en referència als cossos i escales que s'esmenten en l'annex I; en la Llei 4/1991 de la Generalitat, de creació com a organisme autònom de l'IVIA; i en el Decret 128/2006, de 22 de setembre, del Consell, pel qual es modifica el Decret 233/1991, de 9 de desembre, pel qual s'aprova el Reglament de l'IVIA.  
En virtut d'això, i fent ús de les facultats que té conferides aquesta Direcció General de Funció Pública, de conformitat amb el que estableix el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, i l'Ordre 5/2021, de 19 de febrer, de desenvolupament del Decret 172/2020, de 30 d'octubre, del Consell, previ acord de la Comissió de seguiment de borses d'ocupació temporal, resolc:  
  
Primer. Convocatòria de borses específiques d'ocupació temporal  
Convocar el procediment per a la constitució de borses específiques d'ocupació temporal, a fi que es proveïsquen els llocs de treball dels cossos i escales que es detallen a continuació i que figuren en l'annex I, així com aquells altres que, amb les mateixes funcions, puguen crear-se amb posterioritat per a desenvolupar tasques de suport associades a projectes d'investigació de l'IVIA, de conformitat amb el que estableix l'Ordre 18/2018, de 23 de juliol, de la Conselleria de Justícia, Administració Pública, Reformes Democràtiques i Llibertats Públiques:  
  
Borsa 1. A1-32 (correspondència amb A1-08-02, conforme a la Llei 4/2021, de la funció pública valenciana), tècnic/a superior de laboratori per a la investigació en Enginyeria aplicada a l'agricultura (Codi Borsa 489).  
Borsa 2. A1-32 (correspondència amb A1-08-02, conforme a la Llei 4/2021, de la funció pública valenciana), tècnic/a superior de laboratori per a la investigació en gestió de matèries orgàniques en agricultura (Codi Borsa 490).  
Borsa 3. A1-32 (correspondència amb A1-08-02, conforme a la Llei 4/2021, de la funció pública valenciana), tècnic/a superior de laboratori per a la investigació en Biologia molecular aplicada a la protecció vegetal (Codi Borsa 491).  
  
Segon. Sistema selectiu  
El sistema selectiu consistirà en una prova eliminatòria i en la valoració dels mèrits aportats per les persones aspirants.  
  
Tercer. Requisits de les persones aspirants  
3.1. Per a ser admés a la prova selectiva i poder formar part de les borses serà necessari complir els requisits següents:  
a) Estar en possessió dels requisits d'accés a la funció pública exigits en l'article 62 de la Llei 4/2021, de 16 d'abril, de la Generalitat, de la funció pública valenciana.  
b) Estar en possessió de la titulació exigida per al lloc de treball de conformitat amb el que s'estableix en l'annex I, o complir els requisits per a la seua obtenció en la data de finalització del termini de presentació de sol·licituds de participació. Les equivalències dels títols al·legats hauran de justificar-se per la persona interessada.  
En el cas de titulacions obtingudes a l'estranger s'haurà d'acreditar que s'està en possessió de la corresponent convalidació o de la credencial que acredita, si escau, l'homologació o declaració d'equivalència a titulació. Aquest requisit no serà aplicable als aspirants que van haver obtingut el reconeixement de la seua qualificació professional en l'àmbit de les professions regulades, a l'empara de les disposicions de dret comunitari.  
3.2. Aquests requisits hauran de reunir-se en el moment de finalització del termini de presentació de sol·licituds i mantindre's durant tot el procés selectiu fins al moment, si escau, de presa de possessió.  
  
Quart. Sol·licituds de participació en la prova  
4.1. El termini per a la presentació de sol·licituds serà de deu dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Les persones aspirants queden vinculades a les dades que hagen fet constar en les seues sol·licituds.  
4.2. Les persones interessades que reunisquen els requisits assenyalats en la base tercera hauran de presentar la sol·licitud per via electrònica; a l'efecte, és necessari estar registrat per a l'ús del sistema d'identificació i signatura electrònica Gj@op, o posseir un certificat digital de signatura electrònica, o DNIe, i s'emplenarà a través del formulari habilitat en l'enllaç següent de la pàgina web de l'IVIA:  
http://www.ivia.gva.es/es/convocatorias-personal-temporal.  
La presentació electrònica requerirà el compliment successiu dels passos següents:  
a) L'emplenament de la sol·licitud i inscripció en línia.  
b) El pagament electrònic de la taxa corresponent.  
c) El registre electrònic de la sol·licitud.  
4.3. Les persones interessades de participar en els processos selectius hauran de presentar una sol·licitud per cada borsa específica d'ocupació temporal que vulguen participar, segons l'indicat a continuació:  
Convocatòria 489/22: per a presentar-se a la borsa 1 «tècnic/a superior de laboratori per a la investigació en Enginyeria aplicada a l'agricultura».  
Convocatòria 490/22: per a presentar-se a la borsa 2 «tècnic/a superior de laboratori per a la investigació en gestió de matèries orgàniques en agricultura».  
Convocatòria 491/22: per a presentar-se a la borsa 3 «tècnic/a superior de laboratori per a la investigació en Biologia molecular aplicada a la protecció vegetal».  
4.4. Les persones aspirants amb diversitat funcional que requerisquen mesures d'adaptació per a la realització de l'exercici, en l'emplenament de la seua sol·licitud hauran d'observar les prescripcions següents:  
4.4.1. Indicar en la sol·licitud el tipus de diversitat funcional que posseeixen, assenyalant el que escaiga en cada cas, segons fora: (F) física, (P) psíquica o (S) sensorial.  
4.4.2. Concretar el tipus de mesures que precisen, fent constar en l'apartat corresponent de la sol·licitud les que necessiten entre les que figuren en aquella, i que són les següents:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de durada de la prova. Per a l'aplicació d'aquesta mesura, les persones aspirants hauran d'acompanyar obligatòriament certificat expedit per l'òrgan oficial competent que especifique el temps d'ampliació que precisa, expressat en nombre de minuts.  
  
3. Augment de la grandària dels caràcters del qüestionari, per dificultat de visió.  
4. Necessitat d'intèrpret, a causa de diversitat funcional auditiva.  
5. Sistema braille d'escriptura, o ajuda d'una persona per ceguesa.  
  
6. Unes altres, especificant-ne quines en la casella corresponent.  
4.5. S'indicarà la titulació acadèmica que posseeix l'aspirant en l'apartat corresponent de la sol·licitud i la possessió dels requisits de titulació s'acreditaran dins del termini establit en el punt resolutiu 7.1.2.  
  
4.6. No seran admeses i, conseqüentment, quedaran excloses del procés selectiu, aquelles persones que, havent abonat la taxa, no hagen registrat la sol·licitud electrònicament, sense perjudici del que s'indica en l'apartat següent.  
Quan, per motius tècnics no imputables a les persones interessades de participar en el present procediment selectiu i havent abonat la taxa corresponent de manera telemàtica, no fora possible completar el procés de signatura i registre de la sol·licitud de manera electrònica i, per tant, no figuren en la relació provisional de persones admeses i excloses a la realització de les proves, aquelles hauran d'esmenar la seua sol·licitud en la forma prevista en la base 6.1 d'aquesta convocatòria.  
  
4.7. Les persones participants que superen la primera fase -prova escrita- seran requerides posteriorment perquè presenten un formulari d'autobaremació que podran descarregar-se des del web de l'IVIA, al qual s'acompanyarà la documentació acreditativa dels mèrits que s'hagen fet constar en la mateixa fulla d'autobaremació, així com un curriculum vitae.  
4.8. No és necessària la compulsa dels documents que es presenten fotocopiats; n'hi ha prou amb la declaració responsable de l'interessat sobre la seua autenticitat, sense perjudici que en qualsevol moment es puga requerir els/les aspirants perquè acrediten la veracitat de les circumstàncies i dels documents aportats objecte de valoració.  
4.9. Les persones queden vinculades a les dades que hagen fet constar en la seua sol·licitud i documentació relativa als mèrits. Si els requisits o els mèrits ja consten acreditats i inscrits en el Registre de Personal de l'Administració de la Generalitat, bastarà al·legar-ho.  
Els mèrits que no consten inscrits i que no s'acrediten de la manera establida en la present convocatòria no es valoraran; les titulacions acadèmiques, acreditacions administratives i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en borsa.  
Cinqué. Drets d'examen i forma de pagament  
5.1. Els drets d'examen són 15,29 euros.  
5.2. Bonificacions  
a) La presentació de la sol·licitud de participació en les proves per mitjans telemàtics, tindrà una bonificació del 10 % de la quota íntegra, que s'aplicarà de manera automàtica en realitzar el pagament, la presentació i registre electrònic de la sol·licitud.  
b) Les persones que acrediten formar part d'una família nombrosa de categoria general o d'una família monoparental de categoria general, gaudiran d'una bonificació del 50 % de la quota íntegra acumulable a la fixada en l'apartat a anterior, per a la qual cosa hauran d'assenyalar l'apartat «Bonificacions» de la sol·licitud telemàtica, i s'aplicarà de manera automàtica en realitzar el pagament, la presentació i registre electrònic de la sol·licitud.  
5.3. Exempcions. Estan exemptes del pagament de la taxa:  
a) Les persones que acrediten un grau de diversitat funcional igual o superior al 33 %. Serà d'aplicació automàtica en realitzar el pagament, la presentació i registre electrònic de la sol·licitud i assenyalar l'apartat «Exempcions» de la sol·licitud telemàtica.  
b) Les persones que acrediten formar part d'una família nombrosa de categoria especial o d'una família monoparental de categoria especial. Serà d'aplicació automàtica en realitzar el pagament, la presentació i registre electrònic de la sol·licitud, i assenyalar l'apartat «Exempcions família nombrosa especial» de la sol·licitud telemàtica.  
c) Les dones víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com els qui acrediten trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència. Serà d'aplicació automàtica en realitzar el pagament, la presentació i registre electrònic de la sol·licitud i assenyalar l'apartat «Altres» de la sol·licitud telemàtica.  
5.4. Els documents justificatius de les bonificacions o exempcions del pagament de la taxa s'annexaran en el pas número tres de la sol·licitud «Documentar». Per a poder annexar la documentació s'haurà de marcar la casella 32 de la sol·licitud.  
5.5. En cap cas, el pagament de la taxa eximirà del tràmit de registre electrònic de la sol·licitud. La falta de justificació de l'abonament dels drets d'examen o de la presentació dins del termini i en la forma escaient en el registre electrònic corresponent de la sol·licitud, determinarà l'exclusió de la persona aspirant.  
5.6. Escaurà la devolució de les taxes per drets d'examen en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Sisé. Admissió dels aspirants  
6.1. Transcorregut el termini de presentació de sol·licituds i, prèvia verificació de la sol·licitud, es publicarà en el web de l'IVIA la relació provisional de persones admeses i excloses, i es concedirà un termini de 10 dies hàbils, a comptar des de l'endemà d'aquesta publicació, per a formular al·legacions i/o esmenar defectes que hagen motivat l'error o l'exclusió, tot això de conformitat amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques.  
A l'efecte, hauran de seguir les instruccions que s'indiquen en la resolució per la qual es publique la relació provisional d'admesos i exclosos. Especialment, aquelles persones aspirants que no hagen pogut completar la presentació i registre de la seua sol·licitud electrònicament per motius tècnics, tal com es preveu en la base 4.6, hauran d'adjuntar, en tot cas, justificant de l'intent de la presentació i registre de la sol·licitud i el pagament electrònic de la taxa o, si escau, el document que acredite l'aplicació de les bonificacions o exempcions corresponents, tot això, realitzat en el termini previst en la base 4.1 per a la presentació de sol·licituds.  
6.2. En tot cas, a fi d'evitar errors i, en el supòsit de produir-se'n, fer-ne l'esmena dins del termini i en la forma escaient, les persones aspirants comprovaran, que no figuren recollides en la relació provisional de persones excloses i, a més, que les seues dades personals i altres circumstàncies consignades en la seua sol·licitud, consten correctament en les relacions de persones admeses.  
6.3. Conclòs aquest termini i una vegada examinades les al·legacions i esmenats els defectes, es publicarà, en els mateixos mitjans adés indicats, la llista definitiva de persones admeses i la data, hora i lloc de la prova escrita.  
6.4. La relació d'admesos inclourà a les persones candidates que acrediten els requisits exigits en la convocatòria, quedant vinculades a les dades que hagen fet constar en les seues sol·licituds.  
  
Seté. Procediment de selecció  
7.1. El procediment de selecció constarà de dues fases:  
7.1.1. Primera fase: prova escrita  
Es realitzarà en la seu central de l'IVIA, o al lloc que es designe oportunament.  
La prova consistirà a contestar per escrit a un qüestionari de 25 preguntes de tipus test que versarà sobre les matèries directament relacionades amb les funcions dels llocs i que figuren en l'annex II d'aquesta convocatòria. Cada pregunta tindrà 4 respostes possibles, de les quals només una serà vàlida. Cada encert suposarà 2 punts i cada error descomptarà 1/3 del que val un encert, és a dir, 067 punts.  
Aquesta fase es qualificarà amb un màxim de 50 punts. Per a superar aquesta fase serà necessari que s'haja aconseguit un mínim de 25 punts.  
En el cas que no hi haguera suficients aspirants que assoliren la puntuació, la Comissió d'avaluació decidirà si escau admetre en la segona fase els candidats que hagen aconseguit un mínim de 20 punts. Si malgrat això no hi haguera suficients aspirants que aconseguisquen aquesta puntuació, decidirà si accedeixen a aquesta fase els candidats amb major puntuació o es requereix un nou procés selectiu.  
7.1.2. Segona fase: avaluació de mèrits i situacions.  
En aquesta fase, després de la publicació del llistat de persones candidates que hagen superat la prova escrita, s'obrirà un termini de 10 dies a fi que puga presentar-se un curriculum vitae i un formulari d'autobaremació dels mèrits que es facen constar juntament amb la documentació acreditativa de tals mèrits. Aquests formularis es podran descarregar des del web de l'IVIA: http://www.ivia.gva.es/es/convocatorias-personal-temporal.  
  
a) Avaluació de mèrits: es qualificarà amb un màxim de 45 punts, d'acord amb el barem i la documentació justificativa següent:  
b) Per a totes les borses: a les persones que acrediten un grau de diversitat funcional igual o superior al 33 %, se'ls incrementarà la puntuació en 3 punts addicionals; i als qui tinguen reconegut un grau de diversitat funcional igual o superior al 65 %, en 5 punts addicionals.  
7.2. Finalitzades les dues fases del procediment de selecció, es publicarà en la pàgina web de l'IVIA un llistat provisional de persones candidates amb la puntuació obtinguda, tant en la prova escrita com en l'avaluació dels mèrits al·legats en el punt 7.1.2, concedint un termini de 10 dies hàbils, a partir de l'endemà d'aquesta publicació, per a formular possibles reclamacions.  
7.3. Resoltes les possibles reclamacions, es remetrà a la Direcció General de Funció Pública la proposta de resolució definitiva dels aspirants per a la seua aprovació i publicació en el DOGV.  
  
Huité. Ordre de prelació en la borsa  
8.1. L'ordre de prelació en la borsa s'obtindrà de la suma de la puntuació obtinguda en cadascuna de les dues fases en què s'articula aquest procediment.  
8.2. En el supòsit d'igualtat de puntuació, tindran preferència les persones amb diversitat funcional, sempre que acrediten la compatibilitat amb l'acompliment de les tasques i funcions corresponents al lloc de treball. Si l'empat es produeix entre dues persones discapacitades, es triarà la que tinga major percentatge de diversitat funcional. En els altres casos d'empat, es considerarà primer el candidat que tinga la puntuació major obtinguda, d'acord amb l'assenyalat a continuació, i en aquest ordre:  
1. Prova escrita  
2. Mèrits d'experiència laboral  
3. Mèrits formatius  
Si encara persistira l'empat, es dirimirà a favor del sol·licitant de major edat.  
8.3. L'ordre de prelació previst en el punt anterior tindrà les excepcions següents:  
a) La dona víctima de violència de gènere, acreditada per mitjà de l'ordre de protecció a favor de la víctima o excepcionalment, en tant aquesta es dicta, de l'informe del Ministeri fiscal, dels serveis socials o dels serveis públics de salut competents, que indique l'existència d'indicis que l'empleada pública temporal és víctima de violència de gènere. Podrà renunciar justificadament a ser nomenada o cessar en el lloc que exerceix i ser nomenada en la primera vacant que es proveïsca en la borsa, per a fer efectiva la seua protecció.  
b) Les víctimes de violència de terrorisme, cònjuge o persona que haja conviscut amb anàloga relació d'afectivitat i els fills i filles de les persones ferides o difuntes, així com personal amenaçat en els termes de la normativa reguladora del reconeixement i protecció integral a les víctimes del terrorisme, previ reconeixement del Ministeri de l'Interior de sentència judicial ferma. Podrà renunciar justificadament a ser nomenada o cessar en el lloc que exerceix i ser nomenada en la primera vacant que es proveïsca en la borsa per a fer efectiva la seua protecció.  
  
8.4. En el cas que per ordre de prelació corresponga efectuar un nomenament i, per part de l'òrgan encarregat de formalitzar-lo, s'aprecien dubtes raonables sobre la compatibilitat funcional de la persona aspirant, s'informarà la Comissió de seguiment, que haurà de sol·licitar el corresponent dictamen a la Comissió mixta de Diversitat Funcional, la qual haurà d'emetre'l en el termini dels 5 dies hàbils següents.  
  
  
Nové. Òrgans tècnics de selecció  
9.1. Els òrgans tècnics de selecció estaran compostos pels membres següents representants de l'administració, personal científics i tècnic especialitzat participant en els projectes d'investigació als quals estan vinculats els llocs de treball:  
9.1.1. La Comissió de valoració que avaluarà els aspirants a tècnic/a superior de laboratori per a la investigació en Enginyeria aplicada a l'agricultura.  
  
Borsa 489. A1-32 (A1-08-02 conforme a la Llei 4/2021). Estarà integrada per:  
President: José Blasco Ivars  
Suplent: Francisco Beitia Crespo  
Vocal: Enrique Moltó García  
Suplent: M. Carmen Vives García  
Vocal: Sergio Cubero García  
Suplent: Ester Marco Noales  
Secretaria: Encarna Casaní Ballester  
Suplent: Francisco Moreno Parra  
  
9.1.2. La Comissió de Valoració que avaluarà als aspirants a tècnic/a superior de laboratori en gestió de matèries orgàniques en agricultura.  
  
Borsa 490. A1-32 (A1-08-02 conforme a la Llei 4/2021). Estarà integrada per:  
Presidenta: Ana Quiñones Oliver  
Suplent: Alberto Urbaneja García  
Vocal: José Miguel de Paz Becares  
Suplent: Alejandra Salvador Pérez  
Vocal: Domingo Iglesias Fuente  
Suplent: María Bernardita Pérez Gago  
Secretaria: Encarna Casaní Ballester  
Suplent: Francisco Moreno Parra  
  
9.1.3. La Comissió de valoració que avaluarà als aspirants a tècnic/a superior de laboratori per a la investigació en Biologia molecular aplicada a la protecció vegetal.  
Borsa 491. A1-32 (A1-08-02 conforme a la Llei 4/2021). Estarà integrada per:  
Presidenta: Ester Marco Noales  
Suplent: M. Carmen Vives García  
Vocal: Alberto Urbaneja García  
Suplent: Antonio Olmos Castelló  
Vocal: Antonio Vicent Civera  
Suplent: Ángeles Calatayud Chover  
Secretaria: Encarna Casaní Ballester  
Suplent: Francisco Moreno Parra  
  
Deu. Àmbit territorial de les borses  
L'àmbit territorial d'aquestes borses d'ocupació és de caràcter autonòmic i la provisió de llocs s'efectuarà de conformitat al que disposa l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques.  
  
  
Onze. Normes de funcionament  
11.1. La present borsa s'ajustarà en el seu funcionament al que disposa l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la Comissió de seguiment de borses.  
11.2. Els llocs seran coberts per l'ordre de prelació assignat, amb les excepcions que hi preveu la normativa reguladora.  
  
Dotze. Recursos  
12.1. Aquesta resolució posa fi a la via administrativa i, en contra, es pot interposar recurs de reposició, amb caràcter potestatiu, davant el mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
12.2. De no recórrer en reposició i d'acord amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant el jutjat contenciós administratiu de València, en el termini de dos mesos a comptar des de l'endemà de la publicació d'aquesta resolució.  
12.3. Les citacions a comparéixer en els recursos contenciosos administratius que se substancien contra aquest procés de selecció, es faran per mitjà de la inserció del corresponent edicte en el Diari Oficial de la Generalitat Valenciana.  
  
València, 14 de març de 2022.- El director general de Funció Pública: David Alfonso Jarque.  
  
  
Annex I  
Característiques dels llocs de treball oferits  
  
Borsa 489. A1-32 (A1-08-02 conforme a la Llei 4/2021) tècnic/a superior de laboratori per a la investigació en Enginyeria aplicada a l'agricultura.  
  
CARACTERÍSTIQUES DEL LLOC DE TREBALL  
Denominació tècnic/a superior de laboratori per a la investigació en Enginyeria aplicada a l'agricultura.  
Número de lloc 37.957  
Grup/subgrup/APF  
Cos/Escala/APF A1-08-02 Superior tècnica de laboratori  
Subgrup A1  
Complement de destí 20  
Complement específic E024  
Funcions Dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles de nivell superior pròpies de la professió relacionades amb les activitats d'analítica agrícola en l'àmbit de: Maneig Integrat de Plagues. Control biològic de plagues. Enemics naturals. La viabilitat i maneig de biopesticides. Fongs entomopatògens. La tecnologia d'aplicació de productes fitosanitaris. L'anàlisi de la qualitat de la polvorització. La caracterització física/química dels caldos fitosanitaris. La reducció de la contaminació per fitosanitaris. La modelització de l'exposició humana per fitosanitaris. El monitoratge de la climatologia. La caracterització de la vegetació mitjançant sensors. El desenvolupament de mapes de tractaments i producció. Noves tècniques d'agricultura de precisió per al control de plagues i malalties. Avaluació de la qualitat de productes agrícoles. El disseny d'experiments i el tractament estadístic de dades.  
  
Requisits Titulació: Enginyeria Agrònoma, llicenciatura en Biologia o títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb els requisits.  
  
  
  
Borsa 490. A1-32 (A1-08-02 conforme a la Llei 4/2021) tècnic/a superior de laboratori per a la investigació en gestió de matèries orgàniques en agricultura.  
  
CARACTERÍSTIQUES DEL LLOC DE TREBALL  
Denominació tècnic/a superior de laboratori per a la investigació en gestió de matèries orgàniques en agricultura.  
Número de lloc A crear  
Grup/subgrup/APF  
Cos/Escala/APF A1-08-02 Superior tècnica de laboratori  
Subgrup A1  
Complement de destí 20  
Complement específic E024  
Funcions Dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles de nivell superior pròpies de la professió relacionades amb les activitats d'anàlisis i investigació en l'àmbit de la utilització de matèries orgàniques en agricultura i les seues repercussions en el desenvolupament dels cultius i les propietats del sòl, el disseny d'experiments i el tractament estadístic de dades.  
Requisits Titulació: Enginyeria Agrònoma, llicenciatura en Química, Biologia o títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb els requisits.  
  
Borsa 491. A1-32 (A1-08-02 conforme a la Llei 4/2021) tècnic superior per a la investigació en Biologia molecular aplicada a la protecció vegetal.  
  
CARACTERÍSTIQUES DEL LLOC DE TREBALL  
Denominació tècnic/a superior de laboratori per a la investigació en Biologia molecular aplicada a la protecció vegetal.  
Número de lloc 37.950  
Grup/subgrup/APF  
Cos/Escala/APF A1-08-02 Superior tècnica de laboratori  
Subgrup A1  
Complement de destí 20  
Complement específic E024  
Funcions Dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles de nivell superior pròpies de la professió relacionades amb les activitats d'analítica agrícola en l'àmbit de la biologia molecular aplicada a la protecció vegetal, disseny de marcadors moleculars, bioassaigs amb artròpodes, bacteris o virus, anàlisi molecular, anàlisi PCR convencional i en temps real, enzimàtic, disseny d'experiments i tractament estadístic de dades.  
Requisits Titulació: Enginyeria Agrònoma, llicenciatura en Químiques, Biologia o títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb els requisits  
  
  
  
Annex II  
Temaris  
  
Borsa 1. Tècnic/a superior de laboratori per a la investigació en Enginyeria aplicada a l'agricultura  
1. Maquinària d'aplicació de fitosanitaris. Tipus d'equips. Components dels equips. Calibratge de turboatomitzadors. Manteniment i seguretat.  
2. Productes fitosanitaris i traçadors. Tipus. Característiques físiques/químiques. Mètodes de caracterització. Mètodes d'anàlisis de productes fitosanitaris i traçadors.  
3. Exposició a fitosanitaris d'operaris i transeünts. Equips de protecció individual. Mètodes de determinació.  
4. Plagues de cítrics. Estadis. Moments de tractament. Llindars de tractament. Mètodes d'avaluació de plagues. Control integrat de plagues.  
5. Control biològic de plagues. Paràsits i depredadors. Biopesticides. Fongs entomopatògens.  
6. Cítrics. Varietats. Estats fenològics. Mètodes i paràmetres de caracterització de la vegetació.  
7. Fonts de contaminació de fitosanitaris: fonts puntuals i fonts difuses. Mètodes d'avaluació de l'eficiència d'aplicació. Sistemes i eines de reducció de les pèrdues de fitosanitari.  
8. Estadística. Anàlisi descriptiva. Disseny experimental. ANOVA. Regressions.  
  
Borsa 2. Tècnic/a superior de laboratori per a la investigació en gestió de matèries orgàniques en agricultura  
1. Matèries orgàniques en l'àmbit agroalimentari: fonts, característiques i modalitats de gestió.  
2. Compostatge de residus orgànics: definició, avantatges i inconvenients. Modalitats, implementació pràctica i control del procés.  
3. Llots d'EDAR: definició, característiques i paràmetres de control de la seua estabilitat. Aplicació agrícola i normativa aplicable.  
4. Fonts de contaminació potencial del mitjà agrícola derivades de l'ús de residus orgànics.  
5. La matèria orgànica del sòl: característiques i funcionalitat.  
6. Activitats biològica i bioquímica del sòl: característiques, significació i metodologies de mesura.  
7. Supressió de sòls: definició, components i maneig. Influència de l'ús de matèries orgàniques.  
8. Fertilització en agricultura ecològica: fonaments i normativa.  
9. Disseny experimental en agronomia. Anàlisi estadística de resultats.  
  
Borsa 3. Tècnic/a superior de laboratori per a la investigació en Biologia molecular aplicada a la protecció vegetal.  
1. Protecció de cultius.  
2. Maneig d'organismes de quarantena condiciones de seguretat biològica.  
3. Detecció de plagues i organismes patògens en agricultura.  
4. Taxonomia molecular i filogènia en artròpodes, bacteris, fongs i virus.  
5. Bases moleculars en la interacció planta-patogen, planta-insecte: implicació en detecció, diagnòstic i inducció de defenses.  
6. Genètica directa i inversa aplicada a la protecció de cultius.  
7. Anàlisi i interpretació de dades genòmiques.  
8. Disseny d'experiments i anàlisis de dades en l'àmbit agrari.  
9. Anàlisi i interpretació dels resultats obtinguts en les diferents tècniques aplicades a la detecció.